Kids Craft Bazar 2025
2025-09-14 09:00 - 14:00 UTC | București
Kids Craft Bazar este locul perfect pentru a-ți dezvolta spiritul antreprenorial și a-ți împărtăși pasiunea!
Prima ediție a Kids Kraft Bazar 2024 a fost o adevărată sărbătoare a creativității – zâmbete, culoare, emoții și copii minunați care și-au prezentat cu mândrie creațiile. A fost atât de frumos încât ne-am dorit imediat să o repetăm! ❤️
În 2025 revenim cu a doua ediție a Kids Kraft Bazar, locul unde pasiunea, talentul și spiritul antreprenorial al copiilor se întâlnesc din nou la Castelul Copilandia.
Pregătește-te pentru o zi de distracție, creativitate și antreprenoriat la Kids Craft Bazar, un eveniment unic unde copiii talentați își vor prezenta și vinde creațiile realizate cu multă migală și pasiune!
Copiii cu vârsta până la 18 ani își vor amenaja propriile standuri pentru a vinde obiecte realizate manual. Este o oportunitate fantastică pentru tinerii noștri artiști de a-și prezenta talentele. Au posibilitatea să învețe despre afaceri și cum să câștige niște bani de buzunar în plus.
👫 Participarea este deschisă tuturor! Vă așteptăm cu mic și mare să vă bucurați de ateliere, surprize și atmosfera de poveste din Castelul Copilandia, chiar dacă nu expuneți produse – distracția este pentru toată lumea!

Nu ratați acest eveniment unic menit să încurajeze creativitatea și antreprenoriatul. Aduceți-vă prietenii și familia pentru a susține artiștii noștri în devenire și pentru a vă bucura de surprize unice.
Condiții de participare

Adună prieteni creativi! Pentru a participa, trebuie să aduci un alt copil care și el creează ceva special. Împreună veți face echipă și veți face ca târgul să fie și mai plin de viață și culoare. Dacă vrei să participi, dar nu cunoști niciun alt copil talentat, nu-i bai! Vei cunoaște la Bazar!
Invită susținători! Fiecare participant trebuie să asigure prezența a minim 2 adulți. Pot fi părinți, bunici, prieteni care să te susțină și să se bucure de eveniment alături de tine.
Promovează! Împărtășește-ți entuziasmul cu toți prietenii tăi și ajută-ne să răspândim vestea! Spune tuturor despre Kids Craft Bazar din Copilandia! Postează pe rețelele de socializare detalii despre participarea ta, folosind hashtag-ul #KidsCraftBazar și etichetează pagina oficială a Copilandiei. Scrie despre eveniment pe bloguri sau trimite mesaje prietenilor.

📍Pentru înscrieri, folosește formularul de contact până vineri, 12 septembrie!
Vei primi un formular de înscriere. Dacă ai fotografii ale produselor finite sau ale procesului de creație, te rugăm să le trimiți pe e-mail.
❗Păstrăm magia în imagini! Participarea la eveniment implică acceptul pentru Copilandia de a surprinde fotografii și filmări în timpul evenimentului care vor fi folosite ulterior în materialele de promovare, pentru a duce mai departe frumusețea momentelor petrecute împreună.
Surprizele Kids Craft Bazar 2025: Educație prin distracție
Distracție și Magia jocului 🎈
Cătălina, specialistă în distracția copiilor, va fi acolo să se joace și să creeze amintiri minunate cu toți micuții prezenți! Cu baloane magice modelate în tot felul de forme și picturi pe față sau mânuțe, ea transformă copiii în eroi, animăluțe și personaje de poveste. Cu multă iubire și grijă, se va asigura că toți copiii se simt bine, înțelegători și răbdători unii cu alții. Așteptați-vă la râsete, veselie și distracție maximă, atât de multă încât cei mici nu vor mai vrea să o lase pe Cătălina să plece!
Frumusețe și Creație 🎨
Miss Sassy vine echipată cu toate ustensilele pentru a crea cele mai frumoase codițe împletite, la care se adaugă un atelier de pictură cu nisip. Copiii vor pleca de la târg cu un look nou și cu o creație originală, făcută chiar de mânuțele lor. Lasă-ți imaginația să zboare și creează ceva cu adevărat unic!
Artă Creativă 🍁
Oana îi va întâmpina pe copii cu un atelier plin de culoare și imaginație, unde cei mici își vor pune creativitatea la încercare pictând teme de toamnă: frunze ruginii, fructe gustoase, dovlecei jucăuși și sperietori vesele. Este ocazia perfectă pentru cei mici să își lase creativitatea să zboare și să transforme bucuria anotimpului în adevărate opere de artă.
Povești din Pădurea Fermecată
Cristina vă invită într-o călătorie magică prin lumea poveștilor, direct în Pădurea Fermecată! Atelierul de lectură interactivă îi va transporta pe copii într-un univers plin de personaje fantastice, aventuri palpitante și lecții de viață. Aici, imaginația va zbura departe, iar micuții vor deveni eroii propriilor povești!

Rețete de Jeleuri Vrăjite 🪼
Ștefania vă așteaptă cu cel mai dulce colț al târgului: Barul de Jeleuri Vrăjite! Un bar colorat unde copiii își „prepară” porția de jeleuri în funcție de o rețetă magică din Cartea Vrăjilor Dulci. Fiecare vrajă are o combinație de ingrediente cu nume simpatice și fantastice. Aici, fiecare jeleu are un nume amuzant, o superputere magică și o poveste haioasă. Copiii vor putea alege între vrăji de curaj, zâmbete molipsitoare sau energie de erou, transformând o simplă gustare într-o aventură plină de imaginație. Pregătiți-vă să descoperiți magia în cea mai dulce formă!

Biblioteca Magică Usborne 📖
Monica aduce cu ea o comoară de cărți minunate, de la povești fermecătoare și cărți de colorat, până la cărți educative în limba engleză. Copiii vor putea explora lumea fascinantă a lecturii, iar părinții vor descoperi resurse valoroase pentru educația și distracția celor mici.
Liniște și Armonie în Relații 🫶
Roxana va susține un atelier dedicat părinților care își doresc mai multă claritate și armonie în relațiile lor. Pornind de la situații reale și concrete din viața de zi cu zi, participanții vor explora împreună cum apar tiparele de conflict, cum sunt întreținute și, cel mai important, cum pot fi depășite. Este un spațiu de introspecție și descoperire, unde fiecare părinte va învăța să privească atât către ceilalți, cât și către sine, pentru a construi relații mai echilibrate și mai autentice. Atelierul oferă instrumente practice pentru a înțelege cum apar tiparele de conflict, cum sunt alimentate și, mai ales, cum pot fi depășite pentru a aduce mai multă armonie în familie și în relațiile de zi cu zi.
Pasiunea care ne face fericiți 🌟
Oana Rizea, cake designer și artist amator, fondatoarea eTorturi, îi va inspira pe copii să își cultive pasiunile, indiferent de vârstă. Încă din copilărie iubea prăjiturile și culorile, iar pasiunea a rămas parte din viața ei, chiar dacă drumul profesional a început în altă direcție. Întâlnirea cu ea va fi o lecție despre curajul de a-ți păstra pasiunile vii, indiferent de vârstă sau de domeniu. Oana îi va încuraja pe copii să exploreze, să se bucure de ceea ce le place și să aibă mai multe pasiuni, pentru că acestea sunt cele care îi vor împlini și le vor aduce fericire.
Donează pentru o cauză umanitară ❤️
Copilandia colaborează cu Asociația Anaid – organizație umanitară care oferă mese calde, sprijin educațional și ajutor de urgență pentru oameni aflați în situații vulnerabile. În ultimii ani, a distribuit peste 100.000 de porții de mâncare și a susținut mii de beneficiari prin proiecte sociale.

Diana Stănescu, fondatoarea Asociației Anaid, antreprenor social și om de comunicare, vine la Kids Craft Bazar cu o întâlnire specială dedicată copiilor. Ea le va povesti și îi va inspira pe cei mici să descopere cât de frumos este să te implici în comunitate, să fii generos și să faci bine cu adevărat. Este o ocazie unică pentru copii să înțeleagă că fiecare gest contează și că prin solidaritate putem face lumea mai bună.
Delicii Dulci și Pline de Răsfăț 🍭
Cine ar putea rezista aromelor delicioase de popcorn, bubble waffle și clătite pufoase? Pe tot parcursul evenimentului Octavian va avea grijă ca toți participanții să se bucure de cele mai dulci și savuroase gustări. Nu uita să-ți iei porția de zâmbete și energie!
Aminitiri colorate 📸
Iulian, maestru al fotografiilor, va surprinde cele mai frumoase momente și le va transforma în amintiri pline de culoare. Cu un ochi atent la detalii și multă pasiune, el știe să surprindă emoțiile copiilor și atmosfera magică a oricărui eveniment. Fiecare fotografie devine o poveste, o bucată de magie păstrată pentru totdeauna.

🤳Puteți urmări ultimele noutăți pe pagina de Facebook a evenimentului unde puteți pune întrebări și discuta cu alți participanți!
Vă așteptăm cu mic, cu mare la acest eveniment unic!

Serbare de Crăciun la Copilandia
2025-12-15 - 2025-12-19 | București
Magie, Moș Crăciun, vânătoare de comori și decor de poveste pentru grădinițe și școli.
Vă invităm să celebrați magia sărbătorilor de iarnă în cadrul Serbării de Crăciun la Castelul Copilandia în perioada 15-19 decembrie 2025.
În atmosfera noastră fermecată, oaspeții vor experimenta bucuria, creativitatea și spiritul cald al Crăciunului.
Serbarea de Crăciun în Copilandia – un eveniment magic pentru grădinițe și școli
În fiecare decembrie, Castelul Copilandia se transformă într-un tărâm fermecat al iernii: brad împodobit, decoruri ca în povești, lumini calde și hohote de râs care umplu camerele castelului. Pentru copii, acesta este momentul în care Crăciunul prinde viață.
De aceea, serbările școlare și cele de grădiniță au devenit unele dintre cele mai iubite activități găzduite la Copilandia. Într-un spațiu special creat pentru ei, fiecare copil se simte văzut, ascultat și cu adevărat sărbătorit.
Ce include o Serbare de Crăciun la Copilandia?
În funcție de pachet, oaspeții se bucură de:🎄 Sala mare amenajată tematic, cu brad împodobit și decoruri de poveste🎅 Întâlnire cu Moș Crăciun (și spiriduș, în pachetul VIP)🔎 Vânătoare de comori și tur al Castelului🍬 Surpriză dulce pentru copii🍕 Pizza, snackuri, limonadă, vin fiert pentru adulți (în pachetul VIP)🕺 Distracție în Sala Disco🛋️ Acces în Lounge-ul Castelului
Toate pachetele sunt concepute pentru grupuri de minimum 20 de copii și durează între 1,5 și 3 ore de activități intense și memorabile.
De ce să alegi Copilandia pentru Serbarea de Crăciun?
🎁 Magie autentică de Crăciun
Decorurile, luminile și atmosfera sunt create special pentru a-i introduce pe copii într-o poveste care începe încă de la intrarea în castel.
🧝 Experiență interactivă, nu doar spectacol
Copiii sunt în centrul atenției: recită poezii, cântă colinde și își prezintă momentul artistic. Iar după aplauze, pot porni într-o mică aventură prin castel, descoperind camerele tematice și surprizele ascunse.
🏰 Un spațiu dedicat exclusiv evenimentului tău
Întreaga serbare se desfășoară într-un cadru intim, cald și prietenos, ideal pentru familii, cadre didactice și copii.
📸 Decoruri complet instagramabile
Bradul împodobit, luminile calde și decorurile de poveste transformă întreaga serbare într-un cadru perfect instagramabil, ideal pentru fotografii memorabile cu cei mici, cadre didactice și părinți.
📍 Locație accesibilă
Castelul Copilandia se află în București, pe Str. Culcer Ion nr. 80, sector 6.
Pentru cine este potrivit evenimentul?
✔️ grădinițe✔️ afterschool-uri✔️ clase primare✔️ cluburi de copii✔️ grupuri private (părinți + copii)

Pachete pentru Serbarea de Crăciun 2025
Pachet BASIC – 100 lei/copil – 1,5 h
Pachet CLASIC – 120 lei/copil – 2 h
Pachet PRO – 150 lei/copil – 2,5 h
Pachet VIP – 200 lei/copil – 3 h
Pachetele includ decor tematic, Moș Crăciun, gustări, apă, activități interactive, iar pachetele superioare includ pizza, limonadă, vin fiert, spiriduș, acces lounge și sala disco.
Apasă pe fotografie 👈 pentru a consulta pachetele.

Cum rezervi?
📞 0790 840 348👤 Persoană de contact: Oana Dimitriu
Dacă îți dorești o serbare de Crăciun memorabilă, un loc în care copiii să se bucure cu adevărat de spiritul sărbătorilor, Copilandia este alegerea perfectă. Aici, magia nu este doar un decor — este o experiență trăită, plină de emoție, joc, explorare și bucurie autentică.
Rezervă Serbarea de Crăciun în Copilandia și transformă momentul într-o amintire care va rămâne vie pentru toți copiii.

Scrisori pentru Moș Crăciun
2025-12-16 15:00 - 2025-12-24 13:00 | București
Pentru copiii care nu au apucat încă să scrie scrisoarea pentru Moș Crăciun, există un loc unde magia nu întârzie niciodată. Între 16 și 24 decembrie 2025, la Castelul Copilandia, copiii sunt așteptați să trăiască un moment rar și emoționant: scrierea unei scrisori care chiar ajunge la Moș Crăciun.

Copilandia face parte din traseul oficial al lui Moș Crăciun, din rețeaua specială de poștă magică ce adună scrisori din toată lumea. Copiii scriu o scrisoare și devin spiriduși oficiali ai Poștei lui Moș Crăciun. Este o experiență blândă, caldă, care rămâne în suflet – pentru copii, dar și pentru părinți.
Experiența, în trei variante:

Scrisoarea perfectă pentru Moș Crăciun – acces gratuit
Crăciunul spiridușilor – 50 lei / copil
Pe traseul lui Moș Crăciun, experiența completă – 100 lei / copil
👉 link descriere

📅 Calendarul experienței
📍 Castelul Copilandia
📆 16–24 decembrie

16 decembrie: 🕓 15:00 – 18:00
17 decembrie: 🕔 10:00 – 18:00
18 decembrie: 🕓 10:00 – 12:00
19 decembrie: 🕓 10:00 – 12:00
20 decembrie: 🕓 10:00 – 12:00
21 decembrie: 🕓 11:00 – 13:00
22 decembrie: 🕓 11:00 – 13:00
23 decembrie: 🕓 11:00 – 13:00
24 decembrie: 🕓 11:00 – 13:00

⏳ Locurile sunt limitate, pentru ca fiecare copil să aibă timp, liniște și atenție. Pentru disponibilitate, sunați înainte 📞0790840348
Povestea scrisorii care ajunge la Moș Crăciun
🎄Chemarea magiei
Copiii ajung la Castelul Copilandia ca invitați speciali ai Moșului. Atmosfera este calmă și caldă: lumini de Crăciun, muzică blândă, timp fără grabă. Oricine poate trimite o scrisoare lui Moș Crăciun, chiar și mami și tati, dacă pășesc pe traseul lui.
🎅Mesajul secret al lui Moș Crăciun. În Castel, copiii ascultă un mesaj audio sau video de la Moș Crăciun, creat special pentru oaspeții Castelului Copilandia.
Moșul le spune:

de ce sunt importante scrisorile
ce contează cu adevărat într-o scrisoare (nu doar cadourile)
cum se scrie o scrisoare care ajunge la el

✍️ Scrierea scrisorii
Cu mesajul lui Moș Crăciun în minte, copiii se așază și scriu scrisoarea lor:

individual
pe foi speciale, în plicuri tematice
cu ghidaj blând, fără corectări sau evaluări

Scrisoarea trebuie să fie sinceră ca să ajungă cu bine la Moșul.
📮Poșta magică a lui Moș Crăciun
Când scrisoarea este gata, copilul o duce la Poșta specială a lui Moș Crăciun.
Scrisoarea:

este pusă într-o cutie poștală magică
este sigilată printr-un gest ritualic
„pleacă” spre Moș Crăciun

Scrisoarea nu rămâne un joc, ci pornește la drum.
🧝Numele de spiriduș, cadou surpriză, turtă dulce și ciocolată caldă
Pentru copiii care aleg experiența completă, povestea continuă. Un moment festiv, dar cald, fără grabă.
Fiecare copil:

primește un nume de spiriduș
este declarat Spiriduș al Poștei de Crăciun
primește o diplomă personalizată
savurează turtă dulce și o ciocolată caldă
primește un cadou surpriză

📸Fotografii în decorul de poveste
La final, familiile au timp dedicat pentru fotografii în decorul de Crăciun al Castelului Copilandia — un cadru de poveste, creat special pentru amintiri care rămân.
Ce rămâne copilului

sentimentul că a fost ascultat
o legătură personală cu Moș Crăciun
mândria de a face parte dintr-o poveste adevărată
o amintire care nu este despre cadouri

De ce la Copilandia
La Copilandia, Crăciunul nu este despre lucruri. Este despre sens, emoție și ritual.
🎯 Cui i se adresează această experiență

Copiilor care cred că o scrisoare poate schimba ceva și că Moș Crăciun chiar citește fiecare rând.
Părinților care vor să își învețe copiii că sărbătoarea de Crăciun nu este doar despre cadouri, ci despre emoție, sens și gânduri sincere.
Mămicilor care caută momente liniștite, frumoase, în care copilul lor să fie ascultat și încurajat să se exprime.
Tăticilor care vor să ofere copiilor o experiență cu adevărat memorabilă, nu încă o jucărie care se uită.
Bunicilor care cred în scrisori, ritualuri și în Crăciunul de altădată, și vor să transmită mai departe această magie.
Mătușilor care caută un cadou diferit, cu suflet, nu ceva luat în grabă de pe raft.
Unchilor care vor să ofere o experiență specială, care rămâne în amintirea copilului mult timp după sărbători.
Nașilor care își doresc să dăruiască mai mult decât un obiect: o poveste, o emoție, o amintire.
Prietenilor de familie care știu că uneori cel mai frumos dar este timpul petrecut cu sens.
Tuturor celor care încă mai cred în magia Crăciunului, indiferent de vârstă, și care știu că aceasta începe cu un gând bun scris din inimă.

Clubul Secret al Emoțiilor Năzdrăvane
2026-01-13 18:00 - 2026-04-28 19:00 | București
Clubul Secret al Emoțiilor Năzdrăvane face parte din programul „Școala de abilități pentru viață”, un parcurs creat de Copilandia pentru a-i sprijini pe copii în dezvoltarea emoțională, relațională și personală, prin joacă, poveste și experiențe ghidate.
Un club secret. O aventură. O superputere care se învață
Copiii nu vin aici să fie „corectați”.Vin să descopere ce simt, să înțeleagă ce se întâmplă în interiorul lor și să învețe, prin joc, cum pot face față furiei, fricii, certurilor, greșelilor sau emoțiilor prea mari.
Clubul Secret al Emoțiilor Năzdrăvane este un program experiențial de joacă ghidată, dedicat copiilor care cresc, simt mult și au nevoie de un spațiu sigur în care emoțiile lor sunt ascultate, nu negate.
Nu este terapie.Nu este curs.Este o aventură trăită, în stil Copilandia.
Inteligența emoțională nu se formează din explicații sau corectări, ci din experiențe trăite, repetate, într-un mediu sigur – exact genul de experiențe pe care le construim în Clubul Secret al Emoțiilor Năzdrăvane.👉 Poți citi mai multe despre inteligența emoțională la copii în articolul nostru de pe blog.
Cui se adresează?
Copiilor cu vârste între 6 și 9 ani, aflați la început de drum în explorarea emoțiilor și a relațiilor sociale.
Este potrivit pentru copiii care:

se frustrează sau se supără ușor
au emoții intense și nu știu mereu cum să le exprime
întâmpină dificultăți în relațiile cu alți copii
au nevoie de mai multă încredere și curaj în exprimare

Nu este necesară experiența anterioară în programe similare.
Ce vor trăi copiii în acest club?
O experiență construită ca o poveste în mai multe capitole, desfășurată pe parcursul a 3 module, în care joaca, povestea și activitățile creative devin instrumente reale de învățare emoțională.
Copiii vor explora emoțiile prin:
🎲 jocuri interactive📖 storytelling și metafore🎭 jocuri de rol🎨 activități creative🌿 mișcare și cooperare
Totul într-un cadru sigur, cald și predictibil.
Structura programului – module & calendar

Permisul de Erou Emoțional
La începutul programului, fiecare copil primește Permisul de Erou Emoțional, un obiect simbolic care îl însoțește pe tot parcursul aventurii.
La fiecare sesiune:

copilul activează o nouă „superputere emoțională”
primește ștampile și simboluri
învață să pună în practică ce descoperă

Permisul nu este o evaluare. Este o poveste despre progres, curaj și creștere.
Beneficii pentru copil
✔ își recunoaște și exprimă emoțiile mai ușor✔ învață să se calmeze și să își gestioneze furia sau frica✔ comunică mai clar cu alți copii și adulți✔ capătă încredere în sine și curaj de exprimare✔ dezvoltă empatie și cooperare✔ se adaptează mai ușor la situații noi și provocări
Beneficii pentru părinte
✔ înțelege mai bine reacțiile emoționale ale copilului✔ observă progrese reale în comunicare și comportament✔ primește feedback personalizat pentru copil, la finalul fiecărui modul✔ are siguranța unui program structurat, facilitat de un specialist✔ câștigă liniște și predictibilitate

Facilitator & feedback
Sesiunile sunt facilitate de Ioana Nistor, psihoterapeut cognitiv-comportamental și psiholog clinician, cu competențe în terapia prin joc.
👉 La finalul fiecărui modul, părinții primesc feedback personalizat pentru copil, cu observații generale despre progres, puncte forte și direcții de susținere acasă.
Spațiu pentru părinți
Părinții au acces la un spațiu de așteptare elegant, cu:

acces Wi-Fi
atmosferă calmă și confortabilă

La cerere, putem organiza pentru părinți:

sesiuni de detox digital
activități de wellbeing
întâlniri cu exploratori de Human Design
discuții ghidate pentru părinți

Acces & condiții
Modulele pot fi accesate individual, însă recomandăm parcurgerea întregului program pentru o experiență completă și rezultate coerente.
Sesiunile din cadrul unui modul nu pot fi reprogramate, indiferent de motivul neparticipării.
Taxele achitate nu se returnează în cazul absenței.
Detalii practice
⏱️ Durată sesiune: 50 de minute
👧👦 Grupă: 6–9 ani
👥 Număr maxim: 8 copii
📍 Locație: Castelul Copilandia
📅 În fiecare marți, ora 18:00
Cost
400 lei / copil / modul (4 sesiuni)
Având în vedere numărul limitat de locuri, copiii înscriși pentru întregul program (cele 3 module) au prioritate la formarea grupelor.
Înscrieri
📍 Castelul Copilandia, Str. Ioan Culcer nr. 80, sector 6 București🌐 www.copilandia.ro📧 acasa@copilandia.ro📞 0790 840 348
Clubul Secret al Emoțiilor Năzdrăvane ☀️ Un loc în care emoțiile nu sunt „prea mult”. Sunt exact cât trebuie pentru a crește frumos.
Formular de înscriere

Coronițe florale create de copii
2026-06-07 10:30 - 12:00 | Castelul Copilandia, Strada Gen. Ioan Culcer nr. 80, Bucuresti, București, 060136, Romania
Există momente care nu se măsoară în poze… ci în felul în care un copil își privește mâinile și spune: „Eu am făcut asta”.
Duminică, 7 iunie 2026, ora 10:30, Grădina Copilandia se transformă într-un atelier viu de culoare, miros de flori și imaginație. Un loc în care copiii creează ceva al lor, de la început până la final.
Ce se întâmplă de fapt
Împreună cu Roxana și Iuliana, designeri florali acreditați și fondatoarele atelierului Jay Flowers, copiii vor intra într-o lume delicată și creativă a florilor.

Copiii vor învăța:

cum să combine culori și texturi
cum să lucreze cu flori naturale (uscate sau criogenate)
cum să își creeze propria coroniță florală, exact așa cum și-o imaginează

Dar dincolo de tehnică, atelierul este despre răbdare, încredere și libertatea de a crea fără „corect” sau „greșit”. Fiecare copil pleacă acasă cu o coroniță realizată chiar de el – și cu sentimentul acela rar că a construit ceva frumos cu propriile mâini.
De ce coronițe florale? Pentru că uneori, la final de an, nu ai nevoie de încă o activitate. Ai nevoie de un moment care să rămână. O coroniță făcută de copilul tău. O dimineață în care a avut răbdare. Un lucru mic, dar al lui.
Pentru cine este acest atelier
Atelierul este potrivit pentru:

copii cu vârsta începând de la 4 ani
grupuri de colegi sau prieteni
copii care vin individual și descoperă alți mici creatori

Se vor forma grupe de minim 10 copii și maxim 25 copii.
Grupele pot fi:

organizate ca grup compact (clasă, grup de prieteni)
sau formate din copii care nu se cunosc între ei – și care, de multe ori, pleacă de aici… prieteni

Beneficii pentru copii

își dezvoltă creativitatea și simțul estetic, lucrând cu elemente naturale
exersează răbdarea și atenția într-un mod relaxat, fără presiune
își construiesc încrederea în sine prin finalizarea unui obiect propriu
învață să colaboreze și să se exprime liber într-un grup
se conectează cu natura și cu procesul de a crea, nu doar cu rezultatul

Beneficii pentru părinți

un context în care copilul este implicat într-o activitate cu sens, nu doar distractivă
liniștea că participă la o experiență ghidată, sigură și bine structurată
timp pentru ei, într-un spațiu plăcut, fără presiunea de a organiza sau coordona
ocazia de a vedea copilul într-un alt rol: răbdător, atent, creativ
un rezultat concret: o amintire pe care copilul o duce acasă și o păstrează sau o poartă mândru la serbarea de final de grădiniță sau școală

Roxana și Iuliana – Jay Flowers

De-a lungul anilor Roxana și Iuliana s-au specializat în realizarea de aranjamente florale cu flori naturale proaspete, uscate și criogenate, dar și în crearea de ateliere creative care îmbină arta florală cu joaca, explorarea și învățarea blândă.
Au experiență în susținerea atelierelor pentru copii de toate vârstele – de la preșcolari la adolescenți – adaptând fiecare activitate nivelului lor de înțelegere, ritmului și nevoii de exprimare.
Atelierele Jay Flowers sunt gândite ca spații sigure, calde și creative, unde copiii își dezvoltă imaginația, răbdarea și încrederea în sine.
Unde are loc magia
Atelierul se desfășoară în Grădina Copilandia – un spațiu deschis, aerisit, perfect pentru începutul verii. În timp ce copiii creează coronițe florale, părinții se pot bucura separat de liniște, spațiu și o atmosferă caldă de duminică dimineața. Fără grabă. Fără agitație. Doar un timp care curge frumos.
Detalii de participare

📅 Data: 7 iunie 2026 (duminică)
🕥 Ora: 10:30
⏳ Durată: aproximativ 1 oră
💵 Preț: 200 lei / copil

Înscriere
Locurile sunt limitate și se ocupă în ordinea rezervărilor. Rezervarea locului se face prin înscriere în formularul de mai jos, iar confirmarea este validă doar după transmiterea dovezii de plată. Taxele achitate nu se returnează în cazul absenței.
După confirmare, locul copilului este garantat în grupul format.
📍 Castelul Copilandia, Str. Ioan Culcer nr. 80, sector 6 București🌐 www.copilandia.ro📧 acasa@copilandia.ro📞 0790 840 348
Formular de înscriere
Un detaliu important
După închiderea înscrierilor, dacă există cereri suplimentare, vom lua în considerare organizarea unui nou atelier, în funcție de interesul exprimat și de disponibilitatea spațiului și a facilitatorilor.
